钦定古今图书集成/明伦汇编/官常典/第648卷 > 王缙
## 钦定古今图书集成/明伦汇编/官常典/第648卷 > 王缙

按《济南府志》：“缙，大同山阴人。成化十九年，临邑知县。
指天自誓，保护百姓，课民间艺桑蚕织。傍邑有诬服
巨盗，直指以属缙，缙讯无左证，意不欲株累平民，乃
极为囚原。直指复属他令治是狱，论死者若干人。直
指遂大器他令，而劾罢缙。未几，真盗坐他狱杀人事
发案前，狱各有据，当事乃大直缙，镌他令级。于时县”
人称为“王佛”，又曰“镜王”，谓慈而且明云。